b"\n_START_ARTICLE_\nMercat municipal de Sant Just Desvern\n_START_SECTION_\nDescripci\xc3\xb3\n_START_PARAGRAPH_\nPresenta una fa\xc3\xa7ana d'inspiraci\xc3\xb3 modernista realitzada en ma\xc3\xb3, pedra i cer\xc3\xa0mica vidriada. Compositivament la fa\xc3\xa7ana es divideix en cinc tramades mitjan\xc3\xa7ant pilastres de pedra, i en dos nivells o plantes i un front\xc3\xb3 format en fer-se evident la coberta inclinada a la fa\xc3\xa7ana. Els arcs escarsers de la planta baixa contrasten amb les finestres d'arc angular de la planta superior. El mercat no t\xc3\xa9 gaire inter\xc3\xa8s en el seu interior. Es constru\xc3\xad el 1920 segons consta en el cadastre."